Kåre Wicklund

Kåre Wicklund (født 22. september 1914 i Kabelvåg i Lofoten, død 26. april 1986) var en norsk skuespiller.

Han var oppvokst på Hemnesberget på Helgeland, der faren Aksel Wicklund (1881–1969) var skolestyrer på Fylkesskolen 1927–47.Dette er nevnt av Hedda Elvestad i Det er som å komme hjem etter en lang og vond reise i Rana Blad den 10. august 2014. Moren het Sigrid Gøytil (1883-1963) og var fra Lårdal (nå Tokke) i Telemark.Sigrid Tovsdotter fra geni.com.

Kåre debuterte i 1936 på Det norske teatret der han var hele karrieren, bare avbrutt av gjesteopptreden ved Det Nye Teater 1938–1940, Trøndelag Teater 1940–1941 og ved Fri Norsk Scene i Sverige under krigen. Hans repertoar besto blant annet av humoristiske roller som Erasmus Montanus, Carolus Magnus i Arne Garborgs Læraren og Morten Kiil i Henrik Ibsens En folkefiende. Repertoaret omfattet også absurd teater og lyriske roller som Semjon i Anton Tsjekhovs Måken. Han debuterte på film i 1936 med Norge for folket, og spilte blant annet også i Godvakker-Maren (1940).

Under andre verdenskrig flyktet Wicklund, hans jødiske kone Annie og svigermoren, til Sverige. Fluktruten gikk fra Korgen via Røsvatnet og fikk hjelp av bøndene Kåre Johnsen og Anton Skog. Transporten førte razziaer i bygda og Kåre Johnsen flyktet selv over grensen mens Anton Skog senere ble arrestert.Ulstein, Ragnar: Jødar på flukt. Samlaget, 1995, s.161. Annie Wicklund (1911-1998) kom til Norge fra Tyskland som flyktning i 1938 med hjelp av Kåre Wicklund.Aftenposten 25.7.1986. Sønnen Erling ble født i Sverige. 

Han ble dekorert av den franske stat for innsatsen under kampene ved Narvik våren 1940.Aftenposten 6.5.1986.

Skuespiller Ottar Wicklund (1911–78) var hans bror. Kåre var gift med Annie Sachs (1911–98).Konas fødsels- og dødsår er fra gravferdsetaten i Oslo .  Deres sønn Erling Wicklund (1944–2019) og datter Miriam Wicklund (1949–) ble begge journalister i NRK.

 Referanser 

 Eksterne lenker 


Kategori:Skuespillere ved Det Norske Teatret
Kategori:Norske skuespillere